### | | | | --- | --- | | | | | --- | | **Byråd** 28. august 2018 Sagsnr. 710-2018-17041 Dok.nr. 710-2018-220431 Sagsbehandler DPJBOJ | | 123.                Godkendelse af revisionsberetning nr. 27 vedrørende årsregnskabet 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag godkende Revisionsberetning nr. 27
vedrørende årsregnskabet 2017 og dermed endeligt godkende årsregnskabet for
2017.

Beretningen omfatter den afsluttende revision af regnskab
2017. Den udførte revision har ikke givet anledning til bemærkninger.

I henhold til Bekendtgørelse om kommunernes budget- og
regnskabsvæsen, revision m.v. skal kommunens årsregnskab, revisionens beretninger
samt kopi af byrådsprotokollen fremsendes til det kommunale tilsyn. Samtidig
sendes byrådsprotokollen til revisionen.

Revisionens gennemgang af årsregnskabet omfatter
ledelsespåtegningen, ledelsens årsberetning, anvendt regnskabspraksis, regnskabsopgørelse,
balance og noter. Endvidere omfatter revisionen en undersøgelse af, om
kommunens regnskabsaflæggelse er foretaget i overensstemmelse med formkravene i
Økonomi- og Indenrigsministeriets gældende regler.

Herudover er den talmæssige korrekthed og sammenhængen
mellem regnskabet og de enkelte posteringer kontrolleret. Ligeledes er det
påset, om regnskabets udgifter og indtægter har hjemmel i de vedtagne
bevillinger, og om de er i overensstemmelse med gældende love og bestemmelser
samt indgåede kontrakter m.m.

Det er revisionens opfattelse, at årsregnskabet 1. januar –
31. december 2017 i alle væsentlige henseender er rigtigt, dvs. uden væsentlige
fejl og mangler, i overensstemmelse med kravene i bekendtgørelse om kommuners
budget- og regnskabsvæsen, revision m.v.

Det er ligeledes revisionens opfattelse, at der er
etableret forretningsgange og interne kontroller, der understøtter, at de
dispositioner, der er omfattet af årsregnskabet, er i overensstemmelse med
meddelte bevillinger, Byrådets øvrige beslutninger, love og andre forskrifter
samt med indgåede aftaler og sædvanlig praksis.

Udover den almindelige revisionsberetning er der gennemført
lovpligtig forvaltningsrevision og juridisk-kritisk revision af kommunens
kontraktstyring med eksterne (private) leverandører.

Det er revisionens opfattelse, at Favrskov Kommune
overordnet har en hensigtsmæssig organisering og styring af indkøbs- og
udbudsområdet, herunder kontraktstyring med eksterne (private) leverandører,
som overordnet sikrer en styring af driften på en hensigtsmæssig og forsvarlig
måde. Dette ses blandt andet i lyset af, at Favrskov Kommune indgår i
indkøbssamarbejder, fokuserer på arbejdet med compliance og arbejder
systematisk med central controlling og ledelsesinformation.

Herudover har revisionen omfattet revision af kommunens
generelle it-kontroller og udvalgte applikationskontroller for de it-systemer,
der har betydning for kommunens regnskabsføring og regnskabsaflæggelse.

Det er revisionens opfattelse, at kommunen i alle væsentlige
henseender har implementeret hensigtsmæssige interne it-kontroller, der
medvirker til at opretholde informationernes integritet og sikkerheden af data,
som it-systemerne behandler i forhold til regnskabsføringen og
regnskabsaflæggelsen. Endvidere er det revisionens opfattelse, at kommunens
overordnede styring af it-sikkerheden inden for de gennemgåede områder er
tilfredsstillende. Revisionen har dog konstateret enkelte kontrolmangler i
forretningsgangene og de interne kontroller. Revisionen har i den sammenhæng
givet anbefalinger vedrørende forretningskontroller i KMD OPUS og forretningsgang
for indhentning og gennemgang af eksterne serviceleverandørers
revisionserklæringer.

**VURDERING**

I forhold til revisionens anbefalinger vedrørende it-kontroller
vil anbefalingen vedr. forretningskontroller i KMD OPUS blive indarbejdet, når
der laves nye procedurer for autorisationstildeling ultimo 2019.

I forhold til revisionens anbefaling om en formel
forretningsgang for indhentning og gennemgang af eksterne serviceleverandørers
revisionserklæringer, kan det oplyses, at efterhånden som Favrskov Kommunes
databehandleraftaler fornys, vil der blive indføjet mulighed for at indhente
revisionserklæringer uden at påføre kommunen ekstra omkostninger.

Det fremgår af Revisionsberetningens afsnit 1.1, at
resultatet af ordinær driftsvirksomhed viser et overskud på 206,8 mio. kr., og
at resultatet af det skattefinansierede område viser et overskud på 89,9 mio.
kr. Opgørelsen i revisionsberetningen er opgjort med udgangspunkt i Økonomi- og
Indenrigsministeriets autoriserede kontoplan. I [adresse] opgøres
resultatet af ordinær driftsvirksomhed og det skattefinansierede område typisk
anderledes. Den primære forskel er, at kommunen viser jordforsyning og
ældreboliger særskilt.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi
indstiller til Byrådet:

1. At regnskab 2017 godkendes endeligt.

2. At revisionsberetning nr. 27 godkendes
og fremsendes til det kommunale tilsyn med kopi af byrådsprotokollen.

**BESLUTNING**

***Økonomiudvalget, 21. august 2018:***

Fraværende:Ingen

Ad 1 og 2 indstilles godkendt.

**Bilag**

|  |  |
| --- | --- |
| [adresse] nr. 27, 2017 | 710-2018-173141 |